১৪৭ কোটি ৬০ লাখ ডলারে (বাংলাদেশি মুদ্রায় ১২ হাজার ৪৩০ কোটি টাকা) বিক্রি হচ্ছে আকিজের তামাক ব্যবসা। এ লক্ষ্যে ইউনাইটেড ঢাকা টোবাকো নামে একটি নতুন কোম্পানি গঠন করা হয়েছে। নবগঠিত কোম্পানিটি আকিজের তামাক ব্যবসার সব ধরনের স্বত্ব ক্রয় করবে। এরপর ইউনাইটেড ঢাকা টোবাকোর শেয়ার অধিগ্রহণ করবে জাপান টোবাকো (জেটি) গ্রুপ। নিয়ন্ত্রক সংস্থার অনুমোদনসাপেক্ষে চলতি বছরের তৃতীয় প্রান্তিকে অধিগ্রহণ কাজ সম্পন্ন হবে।